આ સાથે જ ઇંગ્લેન્ડ સામે સૌથી સફળ સુકાની કોણ અને સૌથી વધુ પરાજય મેળવનાર સુકાની કોણ તેને લઇને ચર્ચા ચાલુ થઇ ગઇ છે. વાત સૌથી સફળ સુકાનીની કરવામાં આવે તો કપિલ દેવને ગણી શકાય કારણ કે તેમણે ઇંગ્લેન્ડ સામે એક જ ટેસ્ટ શ્રેણીમાં નેતૃત્વ કર્યું છે, અને તેમાં તેમણે બે ટેસ્ટ મેચોમાં વિજય હાંસલ કર્યો હતો. જ્યારે સૌથી વધુ પરાજયની વાત કરવામાં આવે તો સૌથી વધુ પરાજય મેળવામાં ધોનીએ બધાની સાઇડ કાપી લીધી છે. ધોનીએ 2008થી અત્યારે ચાલી રહેલી ટેસ્ટ શ્રેણી દરમિયાન ચાર ટેસ્ટ શ્રેણીમાં ઇંગ્લેન્ડ સામે ભારતનું નેતૃત્વ કર્યું છે, જેમાં તેને 7 મેચોમાં પરાજય અને ત્રણ મેચોમાં વિજય હાંસલ થયો છે. તો ચાલો તસવીરો થકી જાણીએ કે સુનિલ ગાવસ્કરથી લઇને મહેનદ્ર સિંહ ધોની સુધીમાં કયા સુકાનીને ઇંગ્લેન્ડ સામે કેટલી ટેસ્ટમાં પરાજયનો સ્વાદ ચાખવા મળ્યો છે.